ऑस्ट्रेलिया के घरेलू टूर्नामेंट में हो रहा था महिलाओं का मैच...VIDEO
Australia Women's Domestic League (Tasmania Vs South Australia) Final Update - क्रिकेट में ऐसे ही नहीं कहा जाता है कि आखिरी गेंद तक बाजी पलट सकती है। ऑस्ट्रेलिया में खेले जा रहे घरेलू मैच के दौरान ऐसा ही हुआ। टीम को जीत के लिए आखिरी 6 गेंदों पर जीत के लिए 4 रन चाहिए थे।
ऐसे ही नहीं कहा जाता कि क्रिकेट में आखिरी गेंद तक बाजी पलट सकती है। ऑस्ट्रेलिया में खेले जा रहे महिलाओं के घरेलू मैच के दौरान ऐसा ही हुआ।
महिलाओं की घरेलू सीरीज के फाइनल में साउथ ऑस्ट्रेलिया और तस्मानिया की टीमें आमने-सामने थीं। मुकाबला शनिवार को होबार्ट के बेलेरिव ओवल मैदान पर खेला जा रहा था।
आखिरी ओवर में साउथ ऑस्ट्रेलिया को 4 रन चाहिए थे। उसके 5 विकेट भी बचे थे, लेकिन सारे विकेट गिर गए और तस्मानिया एक रन से मुकाबला जीत गई।
साराह कोयटे ने 3 विकेट लिए, 2 रनआउट हुए...जानिए हर बॉल का रोमांच 
तस्मानिया की ओर से गेंदबाज साराह कोयटे ने आखिरी ओवर में तीन विकेट लिए और दो खिलाड़ी रन आउट हुए।
पहली गेंद: कोयटे ने ओवर की पहली गेंद पर एनी ओ'नील को बोल्ड किया।
दूसरी गेंद: बल्लेबाज ने एक रन लिया।
तीसरी गेंद: साउथ ऑस्ट्रेलिया की कप्तान जेम्मा बार्स्बी क्रीज से आगे निकल आईं और विकेटकीपर ने स्टंपिंग कर दी।
चौथी गेंद: बल्लेबाज अमांडा-जेड वेलिंगटन ने सीधा शॉट मारा। गेंद कोयटे के हाथ से टकराकर स्टंप में जाकर लगी। नॉन स्ट्राइकर एंड पर खड़ी बल्लेबाज रन आउट हो गईं।
पांचवीं गेंद: कोयटे ने इनस्विंगर पर एला विल्सन को एलबीडब्ल्यू आउट किया।
छठी गेंद: साउथ ऑस्ट्रेलिया को तीन रन चाहिए थे, लेकिन टीम एक रन ही बना सकी और बैटर अनेसु मुशंगवे भी रन आउट हो गईं।
तस्मानिया ने बनाए थे 264 रन, बारिश के बाद टारगेट 242 हो गया
तस्मानिया ने इस मैच में पहले बल्लेबाजी करते हुए 50 ओवर में सभी विकेट खोकर 264 रन बनाए। बारिश की वजह से दूसरी पारी के 3 ओवर कम कर दिए। साउथ ऑस्ट्रेलिया को जीत के लिए 47 ओवर में डकवर्थ-लुईस मेथड के तहत 242 रन का टारगेट मिला। टीम 241 रन ही बना पाई।
क्रिकेट की अन्य खबरें भी पढ़ें-
ऑस्ट्रेलिया ने छठी बार विमेंस टी-20 वर्ल्ड कप जीता
ऑस्ट्रेलिया ने विमेंस टी-20 वर्ल्ड कप की खिताबी हैट्रिक बना ली है। केप टाउन के न्यूलैंड्स मैदान पर खेले गए फाइनल में टीम ने साउथ अफ्रीका को 19 रन से हराया। इसके साथ ही ऑस्ट्रेलिया ने छठी बार टूर्नामेंट की ट्रॉफी पर कब्जा जमा लिया। पूरी ख्रबर पढ़ने के लिए यहां क्लिक करें। 
IPL से बाहर हो सकते हैं बुमराह
भारतीय तेज गेंदबाज जसप्रीत बुमराह IPL 2023 से बाहर हो सकते हैं। वहीं अगर भारत वर्ल्ड टेस्ट चैम्पियनशिप के फाइनल में पहुंचता है तो उनके खेलने पर संशय है। वर्ल्ड टेस्ट चैम्पियनशिप फाइनल इंग्लैंड में जुलाई में होना है। भारतीय टीम मैनेजमेंट उनकी चोट को लेकर कोई रिस्क नहीं लेना चाहता है। वह अक्टूबर-नवंबर में होने वाले वर्ल्ड कप में वापसी कर सकते हैं। पूरी खबर पढ़ने के लिए यहां क्लिक करें। 